Þérun

Þérun kallast það þegar persónufornöfnin „vér“ og „þér“ eru notuð. Í nútímamáli eru orðin „við“ og „þið“ notuð þegar átt er við fleiri en einn, og nefnist það fleirtala. Í fornu máli voru „við“ og „þið“ einungis notuð um tvo einstaklinga, svokölluð tvítala. Um fleiri en tvo voru notuð fornöfnin „vér“ og „þér“. Í biblíumáli er þessi háttur enn hafður á, samanber Faðir vor en þar vísar „vor“ til fleiri en tveggja. Í formlegu eða hátíðlegu máli tíðkaðist að nota „vér“ og „þér“ hvort sem átt var við einn eða fleiri. Dæmi um þetta er „vér Íslendingar!“ Fleirtölumyndir sagna og lýsingarorða eru hafðar með „vér“ og „þér“. Dæmi: „Þér eruð frjálsir.“

 Beyging 
  1. persóna 2. persóna Eintala Tvítala Fleirtala/Þérun Eintala Tvítala Fleirtala/Þérun nefnifall ég við vér þú þið þér þolfall mig okkur oss þig ykkur yður þágufall mér okkur oss þér ykkur yður eignarfall mín okkar vor þín ykkar yðar

Hér áður fyrr þúuðu flestir embættismenn á Íslandi almúgamenn, en vildu að þeir myndu þéra sig og ávarpa rétt, eins og til dæmis kemur fram í þessari vísu:
Sælir verið þér, séra minn,
sagði ég við biskupinn.
Aftur kvað við ansa hinn:
Þú átt að kalla mig herra þinn. Íslenskt mál; grein í Morgunblaðinu 1979

 Eitt og annað 
 Eyjólfur ljóstollur og Magnús Stephensen landshöfðingi voru kunnugir og þúuðust. Einni sinni voru þeir og Þorvaldur lögregluþjónn, að tala saman á götu. Þorvaldur tekur þá eftir þessu og segir: „Þúar þú landshöfðingjan, Eyjólfur?“ Eyjólfi var lítið um Þorvald og svaraði strax: „Já, ég þúa guð og góða menn, en þéra andskotann og yður.“ Lögfræðingabrandarar, Ólafur Stefánsson frá Kalmanstungu, Skjaldborg, bls. 57, útgáfuár vantar

 Tengt efni 
 Þúun

 Tilvísanir 

 Tenglar 
 Íslenskt mál; (um þéringar); grein í Morgunblaðinu 2000
 Þéranir á meðal vor; grein í Morgunblaðinu 1999
 Um „þéringar“ og annað ógott; grein í Morgunblaðinu 1998
 Þið, um þér, frá vor, til oss; grein í Morgunblaðinu 1980

Flokkur:Íslensk málfræði